**БАСТАУЫШ СЫНЫПТЫ ОҚЫТУДА БІЛІМ МАЗМҰНЫН ЖАҢАРТУДЫ ҰЙЫМДАСТЫРУДЫҢ ТИІМДІ ТӘСІЛДЕРІ**

Бастауыш сыныпқа білім беруде білім беру мазмұнын жаңарту жағдайында педагогикалық үдерісті ұйымдастырудың тиімді тәсілі - жаңа форматты ұстаздар дайындау.

Жаңа форматта біліктілікті арттыру жүйесінің мақсаты - жаңа педагогикалық білімдер мен технологияларды қолданумен қатар, оларды әзірлеуге, жүргізіліп жатқан реформаларда өзіндік кәсіптік қызметіне рефлексивтік өзгерістер енгізуге қабілетті педагогтың кәсіби біліктілігін дамыту болып табылады.

Қазіргі кезеңде жаңа форматты ұстаздар дайындау мұғалімдерді 3 деңгейлік курстардан өткізу арқылы жүзеге асырылуда. 3 деңгейлік курстан өткен мұғалімнің сабақ беру мазмұнында көптеген өзгерістер орын алады. Сабақтар форматы, оларды өткізу әдістемесі өзгертіліп, тәжірибелік-тәсілге баса назар аударылады.

 Дүние жүзіндегі көптеген мұғалімдердің іс-тәжірибесінен тұрақты орын алған бұл оқыту жұмысын ұйымдастыру мен жоспарлаудың негізгі қағидаттарын қолдану орынды да нәтижелі екендігін дәлелдейтін фактілер бүгінгі таңда ғылыми- педагогикалық әдебиетте жеткілікті деңгейде кездеседі.  Оқытудың жаңа тәсілі бағдарламасынан күтілетін нәтиже- оқушылардың қалай оқу керектігін үйреніп, соның нәтижесінде еркін, өзіндік дәлел- уәждерін нанымды жеткізе білетін, ынталы, сенімді, сыни пікір- жүйелі дамыған, тәуелсіз, сандық технологияларды қолдануда құзырлылық танытатын оқушыны қалыптастыру.

Қазіргі таңда орта білім беру жүйесінде әлемдік жоғары деңгейге қол жеткізген әйгілі оқыту әдістемелері арасында сындарлы оқыту тәсілі кең тараған (Hattie). Оқытудың сындарлы теориясы оқушылардың ойлауы олардың бұрынғы алған білімдері мен жаңа немесе сыныптағы түрлі дереккөздерден, мұғалімнен, оқулықтан және достарынан алған білімдерімен астастырыла дамиды деген тұжырымға негізделген. Сындарлы теорияға негізделген оқытудың мақсаты - оқушының пәнді терең түсіну қабілетін дамыту, алған білімдерін сыныптан тыс жерде, кез-келген жағдайда тиімді пайдалана білуін қамтамасыз етеді. Сындарлылық теориясына негізделген бағдарламалар мұғалім алдына ең алдымен оқушының жан дүниесін жақсы түсіне білу міндеттемесін қойса, оқушының бұл үдеріске өзінің де белсене қатысуын талап етеді. Осылайша, оқушы да өзінің оқуы үшін жауапты болады. Оқушы мұндай жауапкершілікті, көбіне, сабақ беру барысында мұғалім қалыптастыратын ортада сезініп, қабылдайды. Бұл жерде мұғалім рөлі зор.

Сындарлы оқытудың негізгі қағидалары:

* Зияткерлік қабілеттерді мақсатты түрде дамыту, өз бетімен білім алу жолымен ойын дамыту, ізгілендіру, білімді өмірмен ықпалдастыру;
* Оқыту тәрбиелеуші және дамытушы сипатқа ие;
* Оқытудың мақсатқа бағытталған әдістері, формалары мен тәсілдері арасындағы байланысты қамтамасыз ету;
* Оқу-тәрбие үдерісінде ынтымақтастық, шығармашылықтың дамуына ықпал ететін және авторитарлық қарым- қатынастарды және тұлғаға деген құрметсіз талапкерлікті жоятын орта құру.

Дәстүрлі оқыту мен сындарлы оқыту тәсілдерінің арасындағы біршама айырмашылықтарды анық көруге болады.

Дәстүрлі оқыту - оқу жоспарлары базалық білімдерге,          сындарлы оқыту - оқу жоспарлары жалпыланған ұғымдарға және «жекелейден тұтасқа» қағидасы және «жекелейден тұтасқа» қағидасы бойынша машықтарына сүйене отырып  машықтарына сүйене отырып құрастырылады.

Жаңа форматты оқытуға негізделген бағдарлама материалы негізінен жеті модуль шеңберінде қарастырылады. Алайда осы модул сабақты құрылымдау барысында өзара байланыста құрылымдалу қажет:

-Оқыту мен оқудағы жаңа тәсілдер;

-Сын тұрғысынан ойлауға үйрету;

-Оқу үшін бағалау және оқуды бағалау;

-Оқыту мен оқуда ақпараттық-коммуникациялық технологияларды пайдалану (АКТ);

-Талантты және дарынды балаларды оқыту;

-Оқушылардың жас ерекшеліктеріне сәйкес оқыту және оқу;

-Оқытуды басқару және көшбасшылық.

Қазіргі 3 деңгейлік білім алуда оқушылар оқшауланып оқымайды. Бүгінгі таңда «білім алушылар қоғамдастығы» деген ұғым өзекті болып отыр. Онда оқушылар да, мұғалімдер де өздерін білім алушылар деп есептейді. Оқушылардың арасында бірлескен жұмыс, бір- бірін қолдау, топтық рух мадақталады. Олар топпен жұмыс істеп, онда тыңдау, келіспеушілікті құрметпен білдіру қабілеттеріне назар аударылады.

Бұл философия одан әрі оқуда нық тұру үшін қажетті өзін-өзі құрметтеумен және өзін өзі басқаруды дамытумен сипатталады. Нәтижесінде тәуелсіз және ойшыл, өмір бойы оқуға қабілетті тұлға қалыптасады.

Оқушының сабақты меңгергендігін немесе меңгере алмағандығын біліп отыру үшін оқушы мен мұғалім арасындағы кері байланыстың да маңызы өте зор. Сабақ соңында үнемі кері байланыс жасап, келесі сабақтарды сол арқылы қайтадан түсінік жұмыстары жүргізіліп отырса, оқушыда кем-кетік қалған жерлері толықтырылып, сынығы бүтінделеді деп ойлаймын. Кері байланыстың мына түрлерін үнемі қолданып отыруға болады:

1)Бағдаршам стратегиясы.

Түсінгендікті көрсету үшін бағдаршамның түстерін көрнекі құрал ретінде пайдаланыңыз.

Мысалы:

Оқушыларда қызыл, жасыл және сары түсті карточкалар бар, оны олар өз парталарына қояды немесе жоғары көтереді (қызыл = түсінбеймін, жасыл = барлығы түсінікті).

Оқушылар бағдаршамның түстерін пайдалана отырып, өздерін бағалайды. Мұғалімге көрсетілген бағалауды оқушылардың күнделіктеріне жазуына болады.

2)Сұрақтары бар қорап әдісі.

Кабинетте қорап қойылып, оған оқушылар сабақтың соңында өз сұрақтарын қалдыра алады. Бұл сұрақтар келесі сабақтың басында талқыланады.

3)Бас бармақ жаттығуы.

Оқушылардың басбармақтарын көрсету арқылы сіз түсіндіргенді олардың ұғу деңгейін тексеріңіз.

Басбармақ жоғарыға қарай = Мен түсінемін.

Басбармақ көлденең = Мен түсінгендеймін.

Басбармақ төмен қарай = Мен түсінбедім.

4) Стикерлер арқылы бағалау.Оқушылар сабақты қабылдау деңгейін жазбаша жазады немесе смайликтердің суретін салып, плакатқа немесе мұғалім үстеліне стикерлерді жапсырып кетеді.

Оқыту үдерісінде қолданылатын оқыту тәсілдерінің де білімдерін арттыру, сабақ беру үдерісін жаңарту үшін, саналы, құзыретті, білімді, шығармашыл оқушы тәрбиелеуде алатын орны зор. Оқыту әдістерінің ішінде «Ыстық орындық», «Топтық талдау», «Шеңбердегі сауал», «Он сауал», «Тыңдап отырған үштік», «Өкіл жібері», «Ойланудың алты қалпағы» т.б. әдістер қолданылады.

Сонымен, жаңа форматты бағдарламаны оқып келген мұғалімде оқушылардың қалай оқитынын және оқушылардың дамуына ықпал ететін факторларды анықтайтын қабілет пайда болады, оқыту мен оқудың мақсаттары мен міндеттерін қалай анықтау керектігін біледі, барлық оқушылардың оқуды табысты болуына қол жеткізу үшін сабақтарды қалай жоспарлау және бағалау керектігін түсінеді, мектептегі ұжымда және әріптестер арасында жағымды психологиялық ахуалды қалай ұстап тұру қажеттігін біледі. Сындарлы ойлау жүйесін қолдану сапа көрсеткішін арттыратындықтан және оқу орындарын ойлау және зияткерлік мектептеріне айналдыратындықтан, ол жетекші мәртебеге ие болуы тиіс.